open-index/open-wikipedia-markdown huggingface dataset:
Narum (gruppe)

**Narum** er en norsk country/vise-trio fra Eina på Toten bestående av søskene Benedikte Narum Jenssen (vokal, gitar), Jon Anders Narum (gitarer) og Lars Christian Narum (orgel og piano). 

Trioen ga ut sitt første album *[[Samma hen du fær]]* i 2009 med tekster på Toten-dialekt. Lars Christian Narum, som også blant annet spiller tangenter for Hellbillies, har laget all tekst og musikk til albumet, mens Jon Anders Narum har produsert utgivelsen. Foruten søsknene, bidrar også Bjørn Holm (bass, kor) og Håvar Gjestvang (trommer) på albumet. For utgivelsen ble bandet nominert til Spellemannprisen 2009 i klassen viser, mens Lars Christian Narum ble nominert til klassen populærkomponist foran samme utdeling. 22. november 2010 ga de ut sitt andre album *[[Ælt som var søkk borte]]*. For albumet vant de Spellemannprisen 2010 i klassen viser.

## Diskografi
**[[Samma hen du fær]]* (2009)
**[[Ælt som var søkk borte]]* (2010)
**[[Sol og regn og ælt]]* (2012)
**Heme* (2014)

## Referanser
Narum

**Narum** kan vise til:

* Narum (Kolbu), gard som er delt i ei rekke bruk
* Narum (Søndre Land), gard (to bruk?)
* Håvard Narum, journalist
* Narum (gruppe), en trio med musikere
* Nils Narumsbakken, seriemorder halshogd i 1833
Norsktopper 1985: Originale norske artister

***Norsktopper 1985: Originale norske artister*** er et samlealbum med diverse artister, utgitt i 1985.

## Sporliste

# Bobbysocks: «Go on Shaikin»
# Creation: «Blue Sky»
# Hilde Heltberg: «En sang om deg»
# Vazelina Bilopphøggers: «Rolf Paulsen nr. 9»
# Anita Skorgan: «Hvor er du nå»
# Jannicke: «Mammy»
# Rainbow: «Kjære kong Olav»
# Beate Jacobsen: «Like a River»
# New Drama: «Dynamite»
# Claudia Scott, Ottar «Big Hand» Johansen og Casino Steel: «Such a Shame»
The One (Kylie Minogue-sang)

«**The One**» er en electropop-sang av den australske sangeren Kylie Minogue fra hennes tiende studioalbum *[[X (album)|X]]* (2007). Den ble skrevet av Minogue, Richard Stannard, James Wiltshire, Russell Small, John Andersson, Johan Emmoth og Emma Holmgren. Sangen ble utgitt som albumets fjerde og siste offisielle singel. Sangen kom på 36.-plass i Storbritannia på grunn av moderat spilletid og det digitale salget. Selv om singelen ikke ble utgitt i USA, ble den valgt til en av de ti beste poplåtene fra 2008.

## Musikkvideo
Etter uker med spekulasjoner, ble det bekreftet på Minogues offisielle hjemmeside at en musikkvideo for «The One» hadde blitt filmet. Videoen hadde premiere på nettsiden i august 2008. Det starter med en mannlig danser og en kvinnelig danser som virvler rundt mens en kaleidoskopisk effekt av lys er i bakgrunnen. Hennes første utseende er en lang og rett blondt hår. Minogue vises deretter kledd i et glamorøst antrekk der håret er krøllet, med spiral-visuelle motiv.

## Formater og sporliste
;Britisk Promo CD
#«The One» – 4:05
#«The One» (Freemasons Edit) – 3:41

;Britisk iTunes CD
#«The One» – 4:05
#«The One» (Freemasons Vocal Club Mix) – 9:14

;Australsk iTunes CD
#«The One» – 4:05
#«The One» (Freemasons Vocal Club Mix Edit) – 3:42
#«The One» (Freemasons Vocal Club Mix) – 9:14

## Topplisten

## Utgivelsehistorie

## Referanser


## Eksterne lenker
* ''The One (Kylie Minogue-sang)'' på Allmusic
Æðey

**Æðey** (Ærøy på norsk) er den største øyen i Ísafjarðardjúp på Island, like nedenfor fjellet Snæfjallaströnd. Øyen har fått navn etter ærfuglene(æðarvarp på islandsk) som er å finne her. I tillegg er det store lundefuglkolonier på øyen og også mange andre fuglearter.

Æðey er 2,2 km lang og 0,8 km bred. Med et flateinnhold på 1,26 km² er den største øyen i fjorden. Øyen er forholdsvis lav og er bare 34 meter over havet på det høyeste. Den er frodig og dekket av gras. Øyen har vært bebodd siden middelalderen, og selv i dag er det en gård på den. Dun fra ærfugl er en viktig inntektskilde.

Siden 1946 har det vært en værstasjon her. 

Om sommeren er det en regelmessig skipsforbindelse med Ísafjörður.

## Referanser
Nasal vokal

En **nasal vokal** er en vokal som produseres ved at velum åpnes, slik at lufta passerer både gjennom nesa og munnen. Den andre typen vokal er den orale, det vil si den «vanlige» vokalen uten nasalisering. I begge tilfellene går luftstrømmen gjennom munnen, men når man produserer en nasal vokal, går den i tillegg gjennom nesa.

I de fleste språk farges en vokal som forekommer umiddelbart før eller etter en nasal konsonant slik at også vokalen i en viss grad blir nasal, selv om taleren selv vanligvis ikke er oppmerksom på dette. Dette gjelder blant annet i norsk, når en vokal før *n*, *m* eller *ng* får en nasal kvalitet som er tydelig i en fonetisk analyse. Det er imidlertid ikke noe fonemisk skille i norsk mellom orale og nasale vokaler.

I for eksempel portugisisk og fransk derimot, er nasale vokaler betydningsskillende. I de franske ordene *beau*  «vakker» og *bon*  «god» er hovedforskjellen i uttalen hovedsakelig den at vokalen i det andre ordet er den nasale varianten av vokalen i det første ordet.

## Ortografi
I språk som skrives med det latinske alfabetet, kan en nasal vokal indikeres av en påfølgende nasal konsonant (*n* eller *m*), som ikke selv uttales, slik som tilfellet er i portugisisk og fransk. Andre måter er å bruke diakritiske tegn. I portugisisk bruker man tilde, tegnet ~, på *ã, õ*. I polsk og navajo brukes det en «krok» under bokstaven, kalt ogonek, som i *ą, ę*. I katalansk vises ikke alltid nasaliseringen i skrift; den grave aksenten eksempelvis i ordet *català* [katalã] (dvs. «katalansk») er bara et betoningstegn. I det internasjonale fonetiske alfabetet (IPA) markeres nasale vokaler med en tilde over symbolet til den underliggende vokalen (som i det portugisiske skriftspråket).

## Eksempelspråk
Språk som har fonemiske nasale vokaler, er blant annet:
*Albansk
*Bengali
*Bretonsk
*Bribri
*Choctaw
*Fransk
*Guaraní
*Gujarati
*Haitisk kreol
*Joruba
*Katalansk
*Mandarin
*Marathi
*Navajo
*Nepalsk
*Polsk (i de fleste dialekter)
*Portugisisk
*Punjabi
*Telugu
*Urdu
*Älvdalsk

## Eksterne lenker
* Fonetikksimulator av hvordan lyder lages (multimedia)
Slåttevise

«**Slåttevise**» er et skillingstrykk. Alf Prøysen samlet denne inn til sin visespalte i «Magasinet for alle» i 1956, og innsenderen forteller at han lærte visa i 1902 av en kamerat fra Härjedalen, så denne gjengivelsen er overlevert muntlig. Visa er også med i boken *De gamle visene med Alf Prøysen*, utgitt på Forlaget For Alle i 1973 med forord av Nils Johan Rud.

## Teksten

**1.** Nu är det soligt och varmt på Neset
och flickan fager med ögon blå
nu sarrar fro'na i penning-gräset
ty alla männ skal nu ut at slå.
Här har jag slipstein, här är min bötta
och mat i veskan, til engang ut!
Nu är det frågan at göra nytta
du får vel svetta för det tar slut.

**2. **Hör flickan kära, gjør rivan ferdig,
dit navn jag skrivit i skaftet inn,
gå ej i bekken, nej se jag bär dig
igjenom livet om du blir min.
Var ej så blyg, det är inte faligt,
du får ej väta de fötter små,
ty jag skal bära dig lett og varligt,
det är så godt at vi äro två.

**3. **Den ena stödar ju opp den andra,
det är så tråkigt at ensam gå,
tilsamman vi ut på engen vandra,
en gjör ej nytta, men båda två.
Och hvad jag feller du raker sammen,
och legger sedan i laden inn,
så kan vi leve i fryd och gammen,
ty herren skådar på ängen din.

**4. **Tro aldrig at jag dig nånsinn sviker
och glömmer bort dig för gods og guld,
man blir ej lykklig om man blir riker,
och ej fornöider för pengars skuld.
Men om man äger i alla öden
en trogen venn at sig sluta til,
då blir man lycklig i själva döden,
då har man gjort så som herren vil.

**5. **Så börjar slåtten och gräset ligger
omkull opsopat, ty slåtten går,
förgjevas blomman om livet tigger,
nu er det slut med hennes korte vår.
Slik faller vi også från vår stängel
när döden kommer med ljåen sin,
men bak i skörden, der går en engel,
som refser samman och bärger inn.


## Referanser


## Kilder
*De gamle visene 2 med Alf Prøysen, Forlaget For Alle, 1973
Trekkspill-Anders

«***Trekkspill-Anders***» ble presentert som et skillingstrykk i «Magasinet for Alle» på midten av 1950-tallet, i visespalten til Alf Prøysen. Selv var ikke Prøysen overbevist om at dette var en meget gammel vise, han skriver i et notat under visa at det er mye som tyder på at det er en dreven visemaker fra nyere tid som har diktet denne.

## Teksten

**1.**Anders Pladsen eier kun en fattig rønne
en flokk høns, en hane og en mager ko,
og en haveflekk hvis gress og nesler grønne
aldri kues av en eiers knokleklo.
Men det viktigste av alt til slutt jeg gjemmer
set et trekkspill er dets eiers beste trøst.
Når han ved kveld det sprukne belgverk klemmer
lytter hele grenden til dens hese røst.

**2.**Anders spillet har i lange tider
og hans doredrag er hevet over ros,
når han fingre langs de blanke taster glider
føler han seg som en verdens-vitituos.
Og han møter om enn nokså silde
alltid villig når man beiler til hans gunst.
Han har vel spillet ved så mangt et lystig gilde
når med snaps og sølv man lønnet har hans gunst.

**3.**Dengang Anders var en knekt med dun på kinnen
traff han sammen med en lyseblond pikelill
hun var arm som ham, men fin og slank som hinden
svært betatt hun gjerne lyttet til hans spill.
Å hvor grenseløst han kunne fantasere
mannens lengsel hun bak tonene forsto,
de ble gode venner, siden meget mere
for musikken er en forbundsfelle god.

**4.**Mangen aften var det lystighet og latter
lett de unge seg i dans på gresset svang
Anders spilte men han måtte titt og atter
se at Marit dansen tren med Ole Vang,
lykken hadde Ole til sin yndling kåret
han var rik og ansett, men en dårlig venn
på hans falske arm ble lille Marit båren
bort fra Anders, hun kom aldri mer igjen.

**5.**Er det minnene der om som dugger øyet
og gjør toneklangen sitrende og sprø.
Når den gamle stiv og strunk i søndagstøyet
bearbeider spilleverket på sitt skjød.
Er det lengselen fra fjerne ungdomsdager
all den skuffelse det arme hjerte led.
Som igjennom instrumentets dumpe klager
lik en hulken bryter sommerdagens fred.


## Kilder
*De gamle visene 2 med Alf Prøysen, Forlaget For Alle, Oslo 1973
Det var i fjor jag tjente som dreng

«***Det var i fjor jag tjente som dreng***» er et skillingstrykk som sto i «Arbeider-Magasinet» i 1930. Alf Prøysen tok den også med i visespalten sin i 1956 i «Magasinet for Alle». Skillingsvisen var velkjent for Prøysen også, og han skriver at hjemme på Ringsaker gikk visa bare under navnet «Visa hass Tater-Hjalmar».

## Teksten

**1.**Det var i fjor jag tente dreng
hos tjukke Per på Nergårdseng
det var et farlig slit og sleng
på åker og på eng.
Der var gubben arg og kjerringa snål
det var dårlig mat til varje mål
det var sure epler og råtten kål
det var soknets sämsta gård.

**2.**Til høsten vil jag sluta her
da vil jag sega som det er
en flicka har jag fått så kjær
det børjade så her.
Det var en dag sa sola skjen
vi satt oss på en liten sten
for at hvila våra trøtta ben
det var jag og min Helen.

**3.**Vi satt på dikets kant så grann
med munn mot munn og hand i hand
vi satt på dikets kant så grann
og så på vatnet som rann.
Men da vi skulle oppat stå
hva illa hende det ju då
i diket fall vi både två
i bøljorna de blå.

**4.**Vi reiser opp en minnesten
til minne om våra trøtta ben
vi reser opp en minnesten
det var jag og min Helen
PÅ denne minnesten skal stå:
I diket falt vi båda två
og dermed börja vår kärlek slå
så ille kan det gå.

**5.**Jag sto opp med mi stora skam
Helena rakte jag min hand
og drog a opp på tørre land
og tok a i min favn,
Helena blev så hjärtans glad
fordi jag hjelpte henne så bra.
Hun tykte jag var god å ha
kan du gjette hva hun sa.

**6.**Det er den beste pojk jag vet
som reddat meg från dødlighet
som reddat meg från dødlighet
en gang vi satt og gret
og da vi hadde gretet slut
så tørka vi oss med en klut
og kysste så det rant på trut
og senn så var det slut.

**7.**Om fredag vi til presten gå
en lysning der vi redan får
kan hende det er laga så
vi blir et par vi två.
En pojk vi har så fin og grann
sin pappa liknar han minsann
og blir den andra likadan
blir jag en lycklig mann.


## Kilder
*De gamle visene 2 med Alf Prøysen, Forlaget For Alle, Oslo 1973
Skjálfandi

**Skjálfandi** er en bukt nord på Island. Navnet betyr «skjelvende» på norsk og kan referere til jordskjelv som oppstår ganske ofte i området. Dei fleste jordskjelvne er derimot for svake til at de kan merkest. 

Bukten ble opprinnelig dannet av isbreer og to elver munner ut i den: Skjálfandafljót, som er en breelv og Laxá som er en ferskvannselv. Laxá er kjent for laksen som finns her (lax betyr laks på norsk) og deler av elven er vernet av Ramsar-konvensjonen.

Det største stedet i Skjálfandi er Húsavík, som ligger på andre siden for Kinnarfjöll, fjellkjeden på andre sida av bukten og som er dekket av snø året rundt. Den høyeste toppen her er på rundt 1&nbsp;100 meter. Som de fleste fjell på Island har de vulkansk opprinnelse. 

Bukten er kjent for de mange hvalartene som stundom held til her. Det er lettest å observere disse på hvalsafari fra Húsavík.

Den svenske vikingen Gardar Svavarsson var den første europeeren som bosette seg på Island, rundt 860. Han bygde et hus Skjálfandi, men var her bare ett år før han forlot Island igjen. 

## Eksterne lenker
* Bilde av havnen i Húsavík
Liste over fjorder på Island

De viktigste **fjordene og buktene på Island**: 

* Faxaflói (bukt)
* Hvalfjörður
* Borgarfjörður
* Breiðafjörður
* Hvammsfjörður
* Ísafjarðardjúp
* Húnaflói (bukt)
* Skagafjörður
* Eyjafjörður
* Skjálfandi (bukt)
* Öxarfjörður
* Vopnafjörður
* Héraðsflói (bukt)
* Seyðisfjörður
* Reyðarfjörður
* Norðfjörður
* Hrútafjörður
* Kollafjörður
* Steingrímsfjörður
* Eskifjörður
* Mjóifjörður
* Fáskrúðsfjörður
* Siglufjörður
* Hornafjörður

## Kilder
*Atlaskort/Hannes H. Hansen (2010). *Atlaskort*, Forlagið

## Eksterne lenker
* Online kart fra kartverket på Island
Faxaflói

**Faxaflói** er en bukt sørvest på Island mellom halvøyene Snæfellsnes og Reykjanes.

Hovedstaden på Island, Reykjavík, ligger på sørsiden av bukten. Fra Reykjavik er det mulig å se halvøyen Akranes i nordøst og til og med Snæfellsjökull som er 120 km borte. 

Faxaflói har alltid vært en næringskilde for folk som har bodd langs kysten her. I tidligere tider reiste fiskere ut i småbåter for å fiske nær kysten. I dag er skipene mye større, men må lengre til havs for å fange fisk. 

Like nord for Reykjavík i Kollafjörður ligger den vesle øyen Viðey. Den har vært bebodd siden 1943, men en har vist at det også har bodd folk her tilbake til 900-tallet. På 1100-tallet ble det bygget et kapell her og et kloster ble grunnlagt i 1225 og eksisterte fram til reformasjonen på slutten av 1500-tallet. Øyene og restene av bosettingen kan besøkes ved å ta båt fra havnen i Reykjavik.
Gråmannhus-visa

«***Gråmannhus-visa***» er et skillingstrykk. Alf Prøysen presenterte den i 1956 i sin visespalte i «Magasinet for alle». Han skriver at dette er en meget gammel vise, og en av de mest brukte bygdevisene i Telemark. 

## Teksten

**1.**Då Ola Gråmannhusen kom seg på Dalen
trefte han Sigrid, den sløkja så grei,
blei han av elskhug så rasande galen
ba at ho ikkje ville seia han nei.
Sigrid som kunne vel så mangt finne på
ville ikkje Olas begjæring avslå.

**2.**Så trefte det seg ei forsamling på tinget
då var det folk som fekk sjå hoss dei for
tok så den sellen så fælt til å springe
hoppa eit gjerde tre alen frå jord.
Då fekk dei sjå at den soga var sann
at reven var slett ikkje raskar hell han.

**3.**Sigrid ho var no så full ut av gullur
full utav klokskap og falskheit og svik,
stappa ho magen sin full utav fillur
so ho såg ut som ei uppstoppa hit.
Seinast på hausten ho reiste til den
som ho som sjoast ha hatt til sin venn.

**4.**Men som ho kom der den sellen var heime
og han fekk sjå ho var horvelig vid.
Gjord han ein akkort med henne åleine
om ho for honom vill seia seg fri.
Då fekk ho for penning og då fekk ho for tjeld
då fekk ho dagshyre nok for ein kveld.

**5.**Sigrid ho tøvra i bygdi så lenge
at honoms svik blei for alle bekjent
trega då sellen på det ho ha fengje
at honoms syster blei til henne sendt.
Narra så av ho ei sylje i hast
inna dei slutta blei det fælande kast.

**6.**Då dei kvarandre i hårflettun fata
eg det kje såg, men det var for meg sagt
det som dei såg, at a Sigrid kje bata
skjønt ho var dobbelt fe rekna i makt.
Då dei kvarandre i hårflettun sleit
Sigrid aut sleppe når Sebyggja beit.

**7.**Fær ikkje Sigrid atter si sylje
stevner ho Ola for Setesdalsting,
då fær han sjå at ho kan honom fylgje
då fær han lense på meddelen sin.
Då fær han sjå han ha kome i lag
med dei febannade Bratterudslag.

**8.**Det hender titt at ein mann blir bedregjen
utav ei sjøkje som steller seg godt,
baketter blir han no helst forlegen
di ska kje Ola forhånast med spott.
Alle hev lyte, men ingen er fri
narra av sjøkjur så mangen kan bli.


## Kilder
*De gamle visene 2 med Alf Prøysen, Forlaget For Alle, Oslo 1973
Liste over øyer på Island

Dette er i liste over øyer på Island. 

* Bjarnarey
* Drangey
* Eldey
* Engey
* Flatey i Breiðafjörður
* Flatey i Skjálfandi
* Grímsey
* Heimaey
* Hrísey
* Hvalbakur
* Kolbeinsey
* Málmey
* Papey
* Surtsey
* Viðey
* Vigur
* Æðey
* *[[Elliðaey]]* (0,45&nbsp;km²)  
* *[[Álsey]]* (0,25&nbsp;km²)  
* *[[Suðurey]]* (0,20&nbsp;km²)
* *[[Brandur]]* (0,1&nbsp;km²)  
* *[[Súlnasker]]* (0,03&nbsp;km²)  
* *[[Geldungur]]* (0,02&nbsp;km²)   
* øyene *[[Hani]]*, *[[Hæna]]* og *[[Hrauney]]* og skjæret *[[Grasleysa]]* blir kalt *[[Smáeyjar]]* (småøyer).

## Se også
* Islands geografi

## Eksterne lenker
*
Dušan Kállay

**Dušan Kállay** (født 19. juni 1948 i Bratislava) er en slovakisk grafisk designer og illustratør av bøker, særlig barnebøker.

Han er utdannet fra Billedkunstakademiet i Bratislava (Vysoká škola výtvarných umení v Bratislave) 1966–72, og har senere undervist ved akademiet siden 1990, som leder av avdelingen for fri grafisk kunst og bokillustrasjoner. 

Bokillustrasjoner er en sentral del av hans virksomhet, og mer enn 200 utgaver med hans illustrasjoner er utgitt. Hans verk har blitt presentert på mer enn 100 utstillinger.

Han mottok gulleplet på Biennalen i Bratislava i 1973, 1975 (for illustrasjoner til Alice i Eventyrland), og en hedersutmerkelse fra Biennalen i 1993. Han mottok H.C. Andersen-prisen for illustrasjoner 1988.

Blant hans arbeider kan regnes 1001 natt og H.C. Andersens samlede eventyr i 3 bind, som han laget sammen med sin kone Kamila Štanclová 2001–05.

## Referanser
Jess Ørnsbo

**Jess Ørnsbo** (født 26. august 1932 i København, død 15. august 2019) var en dansk forfatter. Han var gift med forfatterinnen Dorrit Willumsen.

## Virke
Ørnsbo ble i 1964 magister i slavisk filologi med polsk litteratur som spesialitet. 

Forfatterskapet omfatter både lyrikk og dramatikk. Ørnsbo mottok Statens Kunstfonds livsvarige ytelse og mottok en rekke utmerkelser for sitt forfatterskap. 

## Bibliografi (utvalg)
* 1960: *Digte*
* 1984: *Hjertets søle*
* 1987: *14 spil for løst publikum*

## Priser og legater (utvalg)
* 1966 &ndash; Louisiana-Prisen
* 1969 &ndash; Otto Benzons Forfatterlegat
* 1973 &ndash; Adam Oehlenschläger Legatet
* 1976 &ndash; Johannes Ewalds Legat
* 1976 &ndash; Kjeld Abell-prisen
* 1978 &ndash; Morten Nielsens Mindelegat
* 1982 &ndash; Jeanne og Henri Nathansens Fødselsdagslegat
* 1982 &ndash; Emil Aarestrup Medaljen
* 1983 &ndash; Jeppe-Prisen
* 1984 &ndash; Det Danske Akademis Store Pris
* 1989 &ndash; Danske Dramatikeres Hæderspris
* 1998 &ndash; Holbergmedaljen

## Kulturkanonen
Skuespillet Majonæse fra 1988 er tatt opp i Danmarks kulturkanon under scenekunst.

## Referanser

 


## Eksterne lenker
* 
* Bibliografi Litteratursiden.dk
* Litteraturpriser.dk
Álafoss

**Álafoss** (Ålfoss på norsk) er en foss i elven Varmá i Mosfellsbær på Island. En ullfabrikk med samme navn har ligget ved siden av fossen siden 1896, da lokale bønder importerte maskineri, som benyttet energi fra fossen, for å behandle ullen. Under den andre verdenskrigen ble det bygget en forlegning for britiske soldater her. Álafoss spilte en viktig rolle i grunnleggingen og veksten til byen Mosfellsbær. Studioet til bandet Sigur Rós, kalt Sundlaugin, ligger ved fossen. 

## Eksterne lenker
*  for fabrikken med bilder. 
* Historien til Álafoss
* Sundlaugin platestudio
Poul Vad

**Poul Vad** (født 27. april 1927, død 18. august 2003) var en dansk forfatter. Vad var født i Silkeborg og flyttet til København i forbindelse med studier. Vad utdannet seg til kunsthistoriker.

Vad debuterte med diktsamlingen *Den fremmede dag* i 1956.

## Bibliografi - utvalg
* *Den fremmede dag*, 1956
* *Vilhelm Hammershøi*, 1957
* *De nøjsomme*, 1960
* *Ejler Bille*, 1961
* *Hammershøi : værk og liv*, 1988
* *Dagbog fra rejsen til Geron*, 1990
* *Vilhelm Hammershøi : tre unge kvinder*, 1991

## Priser og legater (utvalg)
* 1965 – Louisiana-Prisen
* 1976 – Henrik Pontoppidans Minnefond
* 1979 – Det Danske Akademis Store Pris
* 1988 – Ørelæge Valdemar Klein og Læge Johanne Kleins Legat
* 1988 – Hafniaprisen
* 1988 – Robert Hirschsprungs Mindelegat
* 1989 – Amalienborgprisen
* 1992 – Leo Estvads Legat
* 1995 – Otto Benzons Forfatterlegat
* 1998 – Internationaler Reiseliteraturpreis des Landes Tirol
* 2003 – Jeanne og Henri Nathansens Minnelegat
* 2003 – N.L. Høyen-medaljen

## Referanser


## Eksterne lenker
* 
*
Ouju

**Ouju** (kinesisk: 瓯剧; pinyin: *Ōujù*) er en form av kinesisk opera fra Wenzhou i provinsen Zhejiang i Kina. Den har sitt navn fra elven Ou.

## Eksterne lenker
* Artikkel i Baidu Baike
Hedda Haakestad

**Hedda Haakestad**, (født 1983) er en norsk sosiolog og forsker ved forskningsstiftelsen Fafo. Hun har vært redaktør for Norsk sosiologisk tidsskrift siden 2023. Som forsker arbeider hun med spørsmål som fagorganisering, fagopplæring, håndverk, arbeidsinnvandring, samt institusjonell endring og sosial ulikhet i arbeidslivet.

Haakestad hadde flere verv i tverrpolitiske ungdomsorganisasjoner tidlig på 2000-tallet, blant annet var hun leder av Ungdom mot EU 2004–2005. Hun har ikke vært medlem av Nei til EU siden 2008.

## Referanser
Marange diamantdagbrudd

**Marange diamantdagbrudd** er et område der diamanter utvinnes i Chiadzwa, Mutare West, i provinsen Manicaland, Zimbabwe. Funnet er ansett som det største diamantfunn på over hundre år og er antatt til å ha potensial til å levere en firedel av verdens diamanter i de nærmeste år. På grunn av de korrupte og til tider kaotiske tilstander i området pågår en internasjonal diskusjon om diamantene må anses som såkalte bloddiamanter, eller om de kan selges fritt.

Utvinningsrettighetene gikk i 2006 til det britiske selskapet *African Consolidated Resources* (ACR). Når den skulle begynne å utvinne diamanter overtok den regjerings-assosierte *Zimbabwe Mining Development Corporation* området til tross for en dom i favør for ACR.

## Blodige diamanter
På bakgrunn av en total kollaps av landets økonomi med galopperende inflasjon og sviktende avlinger var allerede ved årsskiftet 2006/2007 ca. 10.000 illegale gruvearbeidere i gang med å utvinne diamantene. I de neste år var det til dels kaotiske tilstander der politiet skulle ordne opp, men istedenfor laget den smuglerringer for å ta ut gevinsten fra diamantene. I oktober 2008 tok militæret over driften av gruvene og tilstandene ble enda mer voldelig. Human Rights Watch (HRW) har i en rapport anslått at ca. 200 gruvearbeidere og lokale ble drept og flere hundre mishandlet, mange kvinner ble voldtatt, tvangsarbeid har vært vanlig. 

I økende grad har både ledende militære og politikere fra ZANU-PF sikret seg inntekter fra diamantgruvene. I slutten av 2008 gjorde soldater og tvangsrekrutterte lokale arbeidere inkludert barn mesteparten av gruvearbeidet. Militære og politikere dannet syndikater og sørget for at diamantene ble smuglet ut av landet og solgt. Den skakkjørte Zimbabwiske statskassen har ikke opplevd å få inntekter av betydning fra Maranges diamanter. 

### Kimberley-prosessen
Zimbabwe deltar i den internasjonale Kimberley-prosessenen som sertifiserer diamanter for å forhindre at såkalte bloddiamanter kommer på markedet. Kommisjoner fra Kimberley-prosessen var i Marange og påpekte de mange menneskerettighetsbrudd, men likevel ble for første gang diamanter fra Marange solgt på en offentlig auksjon i Sør-Afrika i august 2010. Blant annet HRW krever at Zimbabwe blir utestengt av Kimberley-prosessen, noe som vil gjøre det svært vanskelig å selge diamantene på lovlig vis. 

## Referanser
Heliophanus auratus

***Heliophanus auratus*** er en av edderkoppene i gruppen hoppeedderkopper (Salticidae). De jakter vanligvis på jordbunn, de spinner ikke fangstnett. Den er ikke registrert fra Norge, men finnes i våre naboland.

## Utseende
*Heliophanus auratus* er en forholdsvis liten edderkopp, mellom 4 og 5,7 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.

Det finnes mange mørke små hoppeedderkopper som er ganske like hverandre, samtidig som de kan være noe fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Heliophanus'' (tysk)

## Eksterne lenker
* 
* Hoppeedderkopper – edderkopper.net  (norsk)
Lee Kam Sheung

**Lee Kam Sheung** (født 1868 i Xinhui i provinsen Guangdong i Kina, død 1922) var en kinesisk østersfisker og forretningsmann som sies å ha utviklet østerssausen i 1888. Lee grunnla samme år også selskapet Lee Kum Kee – nå basert i Hongkong –, som produserer sauser, krydderblandinger og smakstilsetninger som selges i mange land.
Zou Rong

**Zou Rong** (kinesisk: 鄒容 pinyin: *Zōu Róng*, Wade-Giles: *Tsou Jung*, født 1885 i Chongqing i Kina, død 1905 i Shanghai) var en kinesisk revolusjonær og nasjonalistisk skribent. Han er mest kjent for å ha forfattet et revolusjonært essay som ivret for at det mandsjuiske Qing-dynastiet måtte styrtet.

Zou Rong begav seg i 1902 til Japan for å studere, men ble tvunget til å vende tilbake til Kina etter at han likesom andre revolusjonære som Chen Duxiu hadde skåret av seg  hårpisken, noe som ble ansett som en opprørshandling mot det rådende Qingdynastiet.

I Shanghai slo han seg sammen med den opprørske intellektuelle Zhang Binglin og publiserte i 1903 essayet «Den revolusjonære hær» i Zhangs tidsskrift *[[Subao]]*. Essayet gikk inn for Qingdynastiet måtte styrtet, og det førte til at både han og Zhang ble stilt for retten i Shanghai og ble dømt til fengsel for majestetsforbrytelse. Zou døde i fengselet i 1905 og ble opphøyd til en slags martyr av den kinesiske republikanske bevegelse.

## Referanser


## Litteratur
* John Lust: «The "Su-Pao" Case: An Episode in the Early Chinese Nationalist Movement», i *Bulletin of the School of Oriental and African Studies, University of London* 27, no. 2 (1964): 408-29.
* Tsou Jung; John Lust: «The Revolutionary Army: A Chinese Nationalist Tract of 1903», Paris 1968, *Matériaux pour l'étude de l'Extrême-Orient moderne et contemporain. Textes*, 99-0648431-4; 6
Liste over vinnere av landskappleiken på durspel

**Vinnere av landskappleiken på durspel** har blitt kåret siden 2005, og er en av flere klasser under Landskappleiken som er et årlig stevne for norsk folkemusikk og regnes som norgesmesterskapet i folkemusikk og folkedans. Durspel, vanligvis enrader eller torader, er et lite diatonisk trekkspill. 

## Vinnere
*2005: Tom Kjetil Tørstad
*2006: Håvard Ims[
*2007: Inge Gjevre
*2008: Inge Gjevre
*2009: Øyvind Sandum (NM folkemusikk)
*2010: Inge Gjevre
*2011: Tom Willy Rustad
*2012: Øyvind Sandum (kongepokal)
*2013: Inge Gjevre
*2014: Øyvind Sandum
*2015: Kristoffer Kleiveland
*2016: Kristoffer Kleiveland
*2017: Øyvind Sandum
*2018: Kristoffer Kleiveland
*2019: Kristoffer Kleiveland
*2022: Ole Nilssen (kongepokal)
*2023: Anders Lunden Herfoss
*2024: Hilde Fjerdingøy
*2025: Siri Nordgård

## Referanser
Robert Ingpen

**Robert Roger Ingpen** (født 1936) er en australsk illustratør, særlig av barnebøker.

Han er utdannet fra Geelong College 1957 og med diplomeksamen i grafisk kunst fra RMIT University. Fra 1958 arbeidet han ved *Commonwealth Scientific and Industrial Research Organisation* som formgiver og visuell kommunikatør. Fra 1968 har han arbeidet som frilans designer, illustratør og kunstner. 

Han har skrevet og/eller illustrert mer enn 100 bøker siden, blant annet flere verk av Colin Thiele og bøker av Patricia Wrightson, og egne fortellinger og faktabøker fra australsk natur og historie. Han har nyillustert eldre forfattere som Mark Twain, Charles Dickens, Lewis Carroll (Alice i Eventyrland), Rudyard Kipling (*[[Jungelboken]]*), Robert Louis Stevenson (*[[Skatten på sjørøverøya]]*), J.M. Barrie (*[[Peter Pan]]*) og Kenneth Grahame (*[[Det suser i sivet]]*).

Han designet i 1978 Nordterritoriets flagg. Han har også laget frimerker, skulpturer og mønster for billedvev. 

Han har mottatt *Ditmar Australian Fiction Award* (1980), H.C. Andersen-prisen for illustrasjoner 1986, Dromkeen medal 1989, ble æresdoktor ved RMIT 2005 og utnevnt til medlem av Order of Australia i 2007. Ordenstildelingen ble begrunnet «for service to literature as an illustrator and author of children's books, to art design and education, and as a supporter of health care organisations»

På norsk finnes billedboka *Det store kappløpet*, antologien *Eventyr og fabler fra all verdens land*, billedboka *Den tankefulle teddybjørnen* og fagbilledboka *Begynnelser og avslutninger med livet imellom*.

## Referanser
Østerssaus

**Østerssaus** (kinesisk: 蚝油, pinyin: *Háoyóu*) er en tykk mørkebrun saus som fremstilles ved å koke østersestrakter i saltlake, soya og andre krydder. Sausen er salt og litt søtlig. Den benyttes mye i kinesisk, thailandsk og filippinsk matlaging. Den kan benyttes på lignende måte som soyasaus til wokede grønnsaker, kjøtt og fiskeretter.

Sausen sies å ha blitt oppfunnet i 1888 av Lee Kam Sheung i Guangdong i Kina.

## Referanser
Faneuil Hall

**Faneuil Hall** (uttales  eller ) er en av de eldste bygningene i Boston i delstaten Massachusetts i USA. Bygningen stod klar i 1742, opprinnelig som markedsplass, og har senere også vært kjent for sine mange politiske møter.

Faneuil Hall er et kjent stopp på Bostons Freedom Trail, og ble i 1966 ført opp på National Register of Historic Places-listen. Bygningen gjennomgikk en omfattende restaurering i 1979 og igjen i 1992.

## Referanser


## Eksterne lenker
*
Lisbeth Zwerger

**Lisbeth Zwerger** (født 26. mai 1954 i Wien) er en østerriksk illustratør av barnebøker.

Hun studerte ved Universität für angewandte Kunst Wien 1971-74, uten å fullføre studiet. Hun er gift med kollega John Rowe og er også datter av en billedkunstner.

Hun illustrerte sin første bok i 1977: *Det fremmede barnet* av E.T.A. Hoffmann, og har siden illustrert en rekke klassiske forfattere: brødrene Grimm, H.C. Andersen, Lewis Carroll, Oscar Wilde, Edith Nesbit, Charles Dickens, Æsop, Clement C. Moore, Lyman Frank Baum, *[[Bibelen]]* og Rudyard Kipling. 

Hun har fått priser ved Biennalen i Bratislava og Barnebokmessa i Bologna, fikk H.C. Andersen-prisen for illustrasjoner 1990, og mottok i 2003 Østerrikes Goldenes Verdienstzeichen.

Boken *The Art of Lisbeth Zwerger* utkom i New York i 1993.

## Referanser
Shanghaikjøkkenet

**Shanghaikjøkkenet** (kinesisk: 上海菜, pinyin: *shànghǎicài*, eller 沪菜, pinyin: *hùcài*) er et av Kinas ti store kjøkken.

Shanghaikjøkkenet benytter mye fersk fisk og skalldyr. Karakteristisk er en koketeknikk som etterhvert er blitt utbredt i hele Kina – rødkoking. Det forberedes en grunning av soyasaus og risvin, og i den småkokes i timevis hovedingrediensen – fisk, kjøtt eller fjærkre. Blant shanghainesiske klassikere finnes shanghaikrabbe (dampet eller fritert), ål i olje, tusenårsegg, bufekjøttretten *Quilin Ganshao Niu*, «åtte juvels»-chilipasta, krabber med sjøagurk og røstet mandarinfisk. Ellers kan nevnes shanghairavioli (fylt med svinekjøtt og deretter grillet), karpehalen *Qingyu Shuaishui*, caotou-grønnsaksretten *Shengbian Caotou*, pinjekjerner med maiskolbe *Songren Yumi*, risboller med søtt fyll *Gedan Yuanzi*, rismelbakelsen *Canglangting Sijigao*, båtkaken *Lübolang Chuandian* og risbollen *Qiaojiapeng [[Zongzi]]*.

Til forskjell fra de fleste andre kinesiske kjøkken benyttes det ikke noen former av løk i denne kulinariske tradisjon fra Shanghai.
Talavera esyunini

***Talavera esyunini*** er en av edderkoppene i gruppen hoppeedderkopper (Salticidae). De jakter vanligvis på jordbunn, de spinner ikke fangstnett. 

## Utseende
*Talavera esyunini* er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Talavera'' (tysk)

## Eksterne lenker
* 
* Hoppeedderkopper – edderkopper.net  (norsk)
Griffith-observatoriet

**Griffith-observatoriet** er et observatorium i Los Angeles i California i USA. Det ligger nord for Hollywood og sentrum av byen, og er en populært turistattraksjon med utsikt over store deler av byen med omgivelser.

Griffith-observatoriet åpnet i 1935, og har blant annet et planetarium, vitenskapsutstillinger og en omliggende park med skulpturer og monumenter. Anlegget ble renovert i perioden 2002 til 2006, og fikk beholde sitt opprinnelige art deco-eksteriør.

## Eksterne lenker
*
Olav Såtvedt

**Olav Såtvedt** (født 20. september 1946 i Kongsberg) er en norsk forfatter og forlagssjef som siden 1975 har gitt ut elleve romaner, hvorav ni for ungdom, i tillegg til en rekke fagbøker.

Såtvedt ble utdannet som lærer i 1968, og senere som lektor med zoologi som hovedfag i 1975. I 1990 ble han redaktør for det lokalhistoriske tidsskriftet *Langs Lågen*, og siden 1999 medeier i forlaget Langs Lågen.

I 2010 etablerte Såtvedt Skrim Forlag, som hadde sin første utgivelse med boken *Naturen gjennom året*. 

Olav Såtvedt ble tildelt Kongsberg kommunes Kulturpris i 1999, og i 2010 ble han tildelt William Nygaards legat av Aschehoug forlag for arbeidet med lærerverket *Midgard*.

## Bibliografi
En oversikt over bøker Olav Sådtvedt har forfattet siden 1975:

### Romaner

*Så edelt et malm* ble dramatisert og satt opp for Kongsberg Teaterlag i 1988 og en hørespillversjon ble sendt av NRK Buskerud på midten av 1990-tallet. 

### Sakprosa
En oversikt bøker som omhandler lokalhistorie og lokal natur forfattet, medforfattet eller redigert av Olav Såtvedt. Bøkene er utgitt på forlaget Langs Lågen.

* Flere utgaver av Langs Lågen: *lokalhistorisk lesebok for bygdene og byene langs Numedalslågen* utgitt fra 1990 til 2006.
* Flere utgaver av *Sandværs historie*: *gårds- og slektshistorie* utgitt fra 1991–2002.
* Medforfatter på læreverket *Midgard* utgitt av Aschehoug forlag første gang i 1997.

## Referanser


## Kilder
*Presentasjon av Olav Såtvedt i Forfatterkatalogen på Forfattersentrums nettsider

## Eksterne lenker
* Hjemmesiden til det lokalhistoriske forlaget Langs Lågen 
* Hjemmesiden til Skrim Forlag.
Robert W. Holley

**Robert William Holley** (født 28. januar 1922 i Illinois, USA, død 11. februar 1993) var en amerikansk biokjemiker som ble tildelt Nobelprisen i fysiologi eller medisin i 1968 sammen med Har Gobind Khorana og Marshall Warren Nirenberg, for deres arbeid med å beskrive strukturen proteinsynteser.

Holley ble født i Urbana, Illinois, og ble uteksaminert fra Urbana High School i 1938. Han fortsatte med å studere kjemi ved University of Illinois i Urbana-Champaign, derfra ble han uteksaminert i 1942, hvorpå han startet på sine doktorgradsstudier innen organisk kjemi ved Cornell University. Under andre verdenskrig arbeidet Holley under professor Vincent du Vigneaud ved Cornell University Medical College, hvor han blant annet var involvert i den første kjemiske syntese av penicillin. Holley fullførte sine doktorgradsstudier i 1947.

Etter hans diplomstudium forble Holley assosiert med Cornell Universoty, da han ble ansatt som amanuensis i organisk kjemi i 1948, og han ble utnevnt som professor i biokjemi i 1962. Han begynte sin forskning ved dette universitetet etter å ha tilbrakt ett sabbatsår (1955–1956) da han studerte sammen med forskeren James F. Bonner ved California Institute of Technology. I 1968 ble Holley tildelt et stipendiat ved Salk Institute for Biological Studies i La Jolla, California. 

## Referanser


## Eksterne lenker
Květa Pacovská

**Květa Pacovská** (født 28. juli 1928 i Praha, død 6. februar 2023) var en tsjekkisk kunster og illustratør av barnebøker. Hun arbeidet både med tegning, maleri, collage og papirobjekter.

Pacovská studerte ved Akademie der Bildenden Künste, Prag under Emil Filla, med eksamen i 1952. Hun var gjesteprofessor ved Universität der Künste Berlin 1992-93.

Hun mottok Deutscher Jugendliteraturpreis 1991 for *Eins, fünf, viele*, fikk «gulleple» ved Biennalen i Bratislava, vant førstepris i kåringen «Verdens vakreste bøker» ved bokmessen i Leipzig 1993 for en kunstbok&shy;versjon av Kurt Schwitters *Der Hanhepeter*, ble æresdoktor ved Kingston University i London 1999, og mottok H.C. Andersen-prisen for illustrasjoner 1992.

Boka *The art of Kveta Pacovska* utkom i 1994. Hennes bok *Blomsterkongen* utkom på norsk i 2010.

## Referanser


## Eksterne lenker
* Fra utstillingen ''Maximum Contrast'' i Frankfurt 2007
Rógvi Baldvinsson

**Rógvi Asmundur Baldvinsson** (født 6. desember 1989) er en færøysk tidligere fotballspiller.

## Karriere
Han ble tatt opp i A-stallen til  som 16 åring i 2006, og fikk sin debut for klubben den 23. september 2006 med et innhopp i hjemmekampen mot , en kamp de vant 3-0. 
Kort tid etter fikk han sin første kamp fra start, noe som resulterte i scoring borte mot . 

Året etter ble han omskolert fra spiss til midtstopper av daværende Ålgård trener Tommy Bergersen med stor suksess. Det resulterte i fast plass og interesse fra andre klubber.

Etter meget bra spill i 2010 sesongen for Ålgård, ble han tatt på U21 landslaget til Færøyene. Han imponerte på trening, startet kampen, og scoret 2-1 målet hjemme mot Andorra i UEFA U21 EM-kvalikk. Færøyene vant kampen 3-1. En måned senere ble han på nytt tatt ut, borte mot Moldova, og spilte hele kampen.

Den 6. oktober 2010 ble han tatt ut for A-landslaget til  for kampene borte mot  og hjemme mot  i UEFA Euro 2012 kvalikk, og treningskampen mot  på Pittodrie Stadium i november.

Baldvinsson ble i mars uttatt til nok en samling med Færøyene, og spilte treningskampene mot HJK Helsinki og . 

Den 3. juni 2011 fikk Baldvinsson sin offisielle debut mot , en kamp de tapte 0-2. Han spilte bra, noe som resulterte i nok en startoppstilling mot  den 7. juni, og det ble en historisk 2-0 seier. Baldvinsson spilte alle minuttene i de to foregående kampene.

Baldvinsson ble valgt av hovedtrener Hans Olav Frette som ny  kaptein fra og med 2009/2010 sesongen.

## Referanser


## Eksterne lenker
* 
*
Olympic Mountains

**Olympic Mountains** er en fjellkjede på Olympic-halvøya i den amerikanske delstaten Washington. Den er en del av det større Pacific Coast Ranges, og mesteparten av fjellkjeden omfattes av Olympic nasjonalpark. Olympic Mountains høyeste topp er Mount Olympus på  moh.

Den første europeeren som nådde Olympic Mountains var Juan José Pérez Hernández i 1774, og fjellkjeden fikk da navnet *Sierra Nevada de Santa Rosalia*. Engelskmannen John Meares gav fjellkjedens dens nåværende navn et par år etterpå, og navnet ble offisielt i 1864.

Hurricane Ridge-området i Olympic Mountains er et populært vintersportssted.

## Referanser


## Eksterne lenker
*
Knut Erik Folland

**Knut Erik Folland** (født 5. mars 1972 i Gaular, Sogn og Fjordane) er en norsk fotballtrener, og tidligere spiller. Folland er best kjent for sin periode i Ham-Kam på midten av 1990-tallet.

Andre klubber han har spilt for er Førde Fotball, Os Fotball og Gaular IL. 
Folland innehar en bachelorgrad i idrett, og har utdannelse innen ergoterapi.

Knut Erik Folland har siden 2006 vært heltidsansatt som hovedtrener i 2.-divisjonsklubben Førde.

## Eksterne lenker
* 
* Follands spillerprofil hos Hamarkameratene
Medicaid

**Medicaid** er et offentlig helseprogram i USA. Systemet er ment å dekke helsehjelp til lavinntektsfamilier, og ordningen er behovsprøvd. Medicaid finansieres i fellesskap av de føderale myndighetene og av delstatene, mens delstatene selv står for administrasjonen av systemet.

Medicaid ble opprettet i 1965, og ble i 1990 utvidet med Medicaid Drug Rebate Program slik at rabatterte legemidler også ble inkludert i ordningen. Medicaid må ikke forveksles med Medicare, som er en utelukkende føderal ordning rettet mot pensjonister og funksjonshemmede.

I 2008 var den føderale finansieringen av Medicaid på ca. 204 milliarder USD. Dette utgjorde 57 % av den samlede finansieringen av systemet, og Medicaid-ordningen omfattet til samme tid ca. 49 millioner barn fra lavinntektsfamilier.

## Referanser
Kimberley-prosessen

**Kimberley-prosessen** eller *Kimberley Process Certification Scheme* (KPCS) er en prosess som er laget for å sikre at rådiamanter kommer fra områder som ikke har pågående konflikter som følge av diamantutvinning. Sertifiseringen skal sikre at diamanter som omsettes ikke er såkalte konfliktdiamanter eller bloddiamanter.

## Årsaker
Borgerkrigene i Liberia og Sierra Leone på 1990-tallet ble finansiert gjennom illegale diamanter, også kalt konfliktdiamanter. Dette ble skildret i filmen Blood Diamond fra 2006. Slike diamanter blir ofte kalt for bloddiamanter og er erkjent som et humanitært problem. I håp om å fremme fred i landet forbød FNs sikkerhetsråd i 1998 for første gang en opprørsbevegelse, UNITA i Angola, å eksportere diamanter. Siden dette viste seg å være ineffektiv og UNITA åpenbart kunne fortsette å selge diamanter møttes flere sørafrikanske, diamantproduserende land i Kimberley i Sør-Afrika i mai 2000 for å finne en måte å håndtere problemet. Møtet ble fulgt opp med et vedtak i FNs generalforsamling (Resolution 55/56 fra 1.des 2000). Dette førte til Kimberley-prosessen, som er i kraft siden 2003 og som sier at diamanter kan kun omsettes hvis offisielle opprinnelsessertifikater foreligger.

## Dagens situasjon
I alt 47 stater har sluttet seg til prosessen (EU er regnet som en stat), deriblant alle produsenter. En internasjonalt komite overprøver om sertifikatene er utstedet på korrekt vis. Til tross for rapporter om korrupsjon i enkelte medlemsland og forfalskete sertifikater bidrar prosessen til mer gjennomsiktighet i diamanthandelen. 

Medlemsstatene har forpliktet seg til tre hovedpunkter:
* medlemmet må forsikre at diamanter de har produsert bidrar ikke til finansiering av en opprørsstyrke eller tilsvarende gruppe som kjemper mot en regjering anerkjent av  FN 
* at enhver diamant de eksporterer er ledsaget av et Kimberley-prosessertifikat
* at ingen diamant blir importert fra, eller eksportert til en stat utenfor prosessen. 

### Medlemsstatene

Flere land har siden 2003 blitt ekskludert fra prosessen eller har forlatt prosessen fordi de ikke kunne fylle kravene som. Den demokratiske republikken Kongo er ute av prosessen siden og Venezuela siden 2008. Elfenbenskysten deltar fra 2005 ikke i sertifiseringen, selv om landet fortsatt er medlem.

## Kritikk
Flere stemmer innenfor prosessen mener at man er for unnfallende ovenfor åpenbare brudd på overenskomsten som smugling, pengevask og brudd på menneskerettighetene i gruvene. Den pågående diskusjonen (høst 2010) om diamantene fra Zimbabwes store Marange diamantdagbrudd er i tråd med overenskomsten eller ikke, viser ifølge kritikerne at en bedre definisjon for konfliktfrie diameter er nødvendig.

## Referanser
Ben 10 Alien Force: Vilgax Attacks

***Ben 10 Alien Force: Vilgax Attacks*** er et amerikansk videospill basert på den amerikanske TV-serien Ben 10: Alien Force fra Cartoon Network. Det kom ut i Norge 12. mars 2010. Dette spillet finnes på PS2, PSP, Wii, Xbox 360 og NDS. Spillet er på engelsk. Spillet er skrevet av Charlotte Fullerton.

## Handling
Vilgax sender ned en tomromsportal ned på Jorden som sender ut en hær av tomromsvesener og Vilgax roboter. Paradox nekter Ben i å bruke Alien X. Samtidig har Ben mistet mesteparten av romvesene sine. Paradox sender Ben, Gwen og Kevin tilbake i tid og de følger etter Max ut i rommet med Ship for å finne og ødelegge energikulene gjemt på Bens romveseners hjemplaneter for å stoppe Vilgax i å lade tomromprojektoren sin og i å ta over Jorden.

## Spillemulige karakterer
#Benjamin Tennyson
#Edderape
#Enormosaur
#Frostus
#Myrild
#Cannonbolt (Kun på PS2, PSP, Wii og Xbox 360)
#Guff
#Brainstorm
#Ekko Ekko
#Kromstein
#Jetstråle
#Ship
#Oppkast (Kun på NDS)
#Albedo (Kun på NDS)
#Vulpimancer (Kun på NDS)
#Mr. Smoothy (Kun på NDS)
## Referanser


## Eksterne lenker
* 
* ''Ben 10 Alien Force: Vilgax Attacks'' på Ben 10 Wiki
Ben 10 Ultimate Alien: Cosmic Destruction

***Ben 10 Ultimate Alien: Cosmic Destruction*** er et amerikansk videospill basert på den amerikanske TV-serien Ben 10: Ultimate Alien fra Cartoon Network. Dette spillet kommer ut i Norge 11. februar 2011. Dette spillet finnes på PS2, PSP, Wii, Xbox 360, PS3 og NDS. Spillet er på engelsk. Spillet er skrevet av Charlotte Fullerton.

## Handling
Det er basert på Ben 10: Ultimate Alien sesong 1. Albedo blir i gjenfødt i en kosmisk storm i en form av en To’kustar. Han slår seg sammen med Psyphon og lager en kosmisk storm for å true Ben i å gi dem Poltis Altiare, en Galvansk oppfinnelse, ellers ødelegger Albedo Jorden. Ben, Gwen, Kevin og Azmuth må dra Jorden rundt for å finne deler til Potis Altiare, men istedenfor å gi den til Albedo, bruker de den til å beseire han.

## Spillemulige karakterer
#Benjamin Kirby Tennyson
#Myrild
#Terraspinner
#Ekko Ekko
#Enormosaur
#Vannspruter'n
#NRGI
#AmpFibie
#Armodrillo
#Edderape
#Frostus
#Rath (Kun på Xbox 360)
#Firarm (Kun på PS3)
#Ultimate Enormosaur
#Ultimate Myrild
#Ultimate Edderape
#Ultimate Frostus
#Ultimate Ekko Ekko
#Kjempa
#Albedo (kun på DS)
## Eksterne lenker
* 
* ''Ben 10 Ultimate Alien: Cosmic Destruction'' på Ben 10 Wiki